Լումա (հանդես)

«Լումա», գրական, քաղաքական, պատմական և հասարակական կիսամյա, երկամսյա, վերջում՝ միամսյա հանդես։ Լույս է տեսել 1896-1912 թվականներին, Թիֆլիսում։ Խմբագիր՝ Գյուտ Աղանյանց։ Ներկայացրել է Պերճ Պռոշյանի, Մուրացանի, Շիրվանզադեի, Վրթանես Փափազյանի, Հովհաննես Հովհաննիսյանի ստեղծագործությունները, եվրոպական և ռուս հեղինակների (Միխայիլ Լերմոնտով, Իվան Տուրգենև, Վլադիմիր Կորոլենկո, Անտոն Չեխով, Մաքսիմ Գորկի և ուրիշներ) թարգմանական գործերը։ 
Տպագրել է նաև ազգագրական, տեղագրական, մանկավարժական ուսումնասիրություններ, Միքայել Նալբանդյանի և Ստեփանոս Նազարյանի նամակները, հուշագրություններ, Կարլ Կաուցկու «Ֆրիդրիխ Էնգելս» (1906, №3) հոդվածը։ Մատենախոսական բաժնում հրապարակվել են Գարեգին Ենգիբարյանի, Իսահակ Հարությունյանի, Սեդրակ Մանդինյանի հոդվածները, նմուշներ քրդական բանահյուսությունից։

Խմբագիրներ 
 Տ. Գիւտ աւագ քահանա Աղանեանց (1896-1912) ։

Ծանոթագրություններ 

Ռուսական կայսրության հայկական հանդեսներ
Հայկական գրական պարբերականներ
Հայկական քաղաքական պարբերականներ
Հայկական հասարակական պարբերականներ
Հայկական հայագիտական պարբերականներ
Պարբերականներ այբբենական կարգով